 REPUBLIKA HRVATSKA

 PRIMORSKO-GORANSKA ŽUPANIJA

  GRAD DELNICE

 **GRADONAČELNICA**

KLASA: 371-01/21-01/05

URBROJ: 2170-6-5-1-24-11

Delnice, 31. prosinca 2024.g.

Na temelju članka 35. stavaka 2. Zakona o vlasništvu i drugim stvarnim pravima „Narodne novine“ 91/96, 68/98, 137/99, 22/00, 73/00, 114/01, 79/96, 141/06, 146/08, 38/09, 153/09, 90/10, 143/12, 152/14), članka 48. Zakona o lokalnoj i područnoj (regionalnoj) samoupravi (“Narodne novine” 33/01, 60/01, 129/05, 109/07, 129/08, 36/09, 150/11, 144/12, 19/13-pročišćeni tekst), 137/15, 123/17, 98/19 i 144/20), članka 60. Statuta Grada Delnica (Službene novine Grada Delnica“ 02/21), članka 4. i članka 21. Odluke o gospodarenju zemljištem u vlasništvu Grada Delnica („Službene novine Grada Delnica“ 07/24 i 10/24), sve na osnovi temeljne Odluke Gradskog vijeća Grada Delnica o raspisivanju javnog natječaja za prodaju nekretnine Lovačke kuće „Praprot“ i pripadajućeg zemljišta u vlasništvu Grada Delnica od 30.10.2024. godine, na prijedlog Komisija za raspolaganje zemljištem u vlasništvu Grada Delnica od 09. prosinca 2024. godine, Gradonačelnica Grada Delnica donosi

**O D L U K U**

**o odabiru najpovoljnijeg ponuditelja**

**za prodaju nekretnine u vlasništvu Grada Delnica**

/ Lovačke kuće „Praprot“ i pripadajućeg zemljišta /

Članak 1.

Gradsko vijeće Grada Delnica dana 30.10.2024. godine donijelo je Odluku o raspisivanju javnog natječaja za prodaju nekretnine Lovačke kuće „Praprot“ i pripadajućeg zemljišta u vlasništvu Grada Delnica, oznake k.č.br. 7436, upisane u zkul. 532 k.o. Turke, površine 2249 m2 (planinska kuća 119 m2 i dvorište 2130 m2), koji je objavljen na web stranici te oglasnoj ploči Grada Delnica dana 21.11.2024. godine, istog dana kada je objavljena i obavijest o raspisivanju javnog natječaja u Novom listu.

Prema važećem Prostornom planu uređenja Grada Delnica (SN PGŽ 24/02, 11/13, SN GD 4/16 i 11/21), [k.č.br](http://k.xn--bea.br/). 7436/6 k.o. Turke nalazi se izvan granica građevinskog područja, zemljište nije opremljeno komunalnom infrastrukturom (nerazvrstana cesta, javna rasvjeta), te ne postoji mogućnost priključka na vodovod, struju i telekomunikacijsku mrežu.

Početna kupoprodajna cijena, tj. vrijednost nekretnine iz ove Odluke iznosi 51.700,00 €, sve prema Reviziji Procjembenog elaborata Vedrane Knežević (ranije Sabljak) dipl.ing.građ., stalnog sudskog vještaka za graditeljstvo i procjenu nekretnina iz Ogulina, Bernardina Frankopana 4., čija je oznaka broj elaborata PE-32/2023-REV od studenog 2023. godine te pozitivnog mišljenja Procjeniteljskog povjerenstva PGŽ od 18. ožujka 2024. godine.

Članak 2.

Rok za dostavu prijave za nadmetanje bio je 8 dana od dana objave u dnevnom tisku, tj. do 29. studenog 2024. godine.

Za navedenu nekretninu stigla je jedna formalno ispravna ponuda koju je dao Duško Kišberi iz Poreča 52240, Rovnjska 29, zaprimljena u pisarnici grada 02.12.2024. u 08,33 sati, međutim preporučeno predana na pošti u Poreču 28.11.2024. u 08,58 sati.

Procjena iznosi 51.700,00 eura, a ponuditelj nudi 51.925,00 eura.

U ponudi je dostavljeno:

1.Potpisan „Zahtjev za sudjelovanje u javnom nadmetanju“ u kojem je navedeno ime i prezime natjecatelja i prebivalište (za fizičku osobu) te oznaka rednog broja zemljišta za koji se podnosi prijava, naziv banke i broj računa radi povrata jamčevine, uz priloženu punomoć za zastupanje,

2.Dokaz o uplaćenoj jamčevini,

3.Preslike osobnih iskaznica (za fizičku osobu iz RH).

4.Potvrda nadležnog tijela Grada Delnica vezano uz nepostojanje dugovanja prema Gradu Delnicama,

5.Vlastoručno potpisanu suglasnost za fizičke osobe za obradu osobnih podataka.

Članak 3.

 Ukupna kupoprodajna cijena od 51.925,00 eura umanjuje se za plaćeni iznos jamčevine u iznosu od 12.925,00 eura, što znači da je kupac dužan uplatiti još 39.000,00 eura na IBAN: HR9824020061806900005, model HR24 s pozivom na broj: 7757-OIB kupca.

 Na temelju upita za obročnom otplatom, Gradonačelnica je na temelju članka 21. Odluke o gospodarenju zemljištem u vlasništvu Grada Delnica („Službene novine Grada Delnica“ 07/24 i 10/24), odobrila obročnu otplatu na rok od 12.mjeseci, na način da se svaki obrok uplaćuje najkasnije do 15.-og u mjesecu.

 Svaki obrok iznosi 3.250,00 eura, a prvi obrok se plaća do 15.02.2025.

 Ukoliko kupac zakasni s plaćanjem pojedinog obroka dužan je platiti zakonsku zateznu kamatu od dana dospijeća tog obroka do dana plaćanja.

Ukoliko kupac ne uplati dva dospjela obroka, preostali obroci dospijevaju na naplatu s prvim narednim danom nakon isteka dana do kojeg je kupac bio dužan platiti drugi neplaćeni obrok, a ako kupac u roku od devedeset (90) dana od dospjelosti svih neisplaćenih obroka na naplatu iste ne plati, Grad može raskinuti kupoprodajni ugovor i zadržati do tada uplaćeni iznos.

U ime Grada Delnica, Gradonačelnik će izdati kupcu tabularnu ispravu radi uknjižbe njegova prava vlasništva u zemljišnu knjigu tek nakon isplate posljednjeg obroka kupoprodajne cijene.

Do isplate ukupne kupoprodajne cijene, Grad Delnice će na navedenoj nekretnini u zemljišnim knjigama upisati uknjižbu založnog prava, hipoteku, na iznos od 39.000,00 eura.

**Isto tako, na dijelu nekretnine, oznake dvorište, trajno se upisuje obveza, teret kupca da na dostojansven i kulturan način, uz odobrenje Grada Delnica, održava i uređuje povijesni spomenik koji se tamo nalazi u znak sjećanja na doprinose prijašnjih generacija posvećen NOB-eu.**

 Uz kupoprodajnu cijenu, a kako je u javnom natječaju i navedeno, kupac još plaća:

a) Troškove sklapanja i ovjere kupoprodajnog ugovora te

b) Porez na promet nekretnina.

Članak 4.

 Grad Delnice pristaje da kupci temeljem ovog ugovora ishode pravo vlasništva

Ukoliko najpovoljniji ponuditelj odustane od ponude ili ne sklopi ugovor u propisanom roku gubi pravo na povrat jamčevine.

Nekretninama se raspolaže u stanju »viđeno-kupljeno«.

Rok zaključenja ugovora o kupoprodaji najkasnije je unutar 30 dana od odabira najpovoljnijeg ponuditelja.

Članak 5.

 Ova odluka stupa na snagu danom donošenja i objaviti će se na web stranici Grada Delnica.

 **Gradonačelnica Grada Delnica**

 Katarina Mihelčić, dipl. ing. agr.